钦定古今图书集成/理学汇编/学行典/第277卷 > 庄子 > 《耦耕赋》〈有序〉元·涂几
## 钦定古今图书集成/理学汇编/学行典/第277卷 > 庄子 > 《耦耕赋》〈有序〉元·涂几

仆宜黄之鄙人也，虽读书绩文，而心非所好。一日行临川山中，闻田歌依依而乐之，赋《耦耕》一章以见志。

步天风兮振羽，忽余行乎高阻。叶翳翳兮垂阴，水溅
溅兮横路。怀田中之耦耕，激《商歌》于《太古》。妇馌黍兮
在途，儿编蒲兮当户。悲黄唐之日远，孰返淳而还素傥斯人之可俦，吾将犁兮春雨。